અને જે આવું ન કરે એ આદર્શ પિતાની કેટેગરીમાંથી બાદ થઈ જાય? આટલું વાંચીને કોઈ કહેશે કે ફિલ્મો, ટીવી શો, જાહેરખબરોમાં તો આવું ચાલ્યા જ કરે છે, શું કામ એને મહત્ત્વ આપવાનું? પરંતુ મારું દિમાગ છટક્યું એની પાછળ કારણ છે. પહેલી વાત તો એ કે આ પોપ્યુલર ટીવી શો છે અને સહુથી મોટી વાત તો એ કે શ્રી અમિતાભ બચ્ચન નામની મહાન હસ્તી આ કથાને પ્રેરણાત્મક કિસ્સા તરીકે રજૂ કરે છે. કદાચ એ જોઈને બીજા રામ, લખન કે બજરંગી ખુદના દીકરાને ઇન્ટરનેશનલ સ્કૂલમાં દાખલ કરાવવા માટે પોતાનાં ઘર વેચી નહીં નાખે, પણ ક્યાંક કોઈના મનમાં ખટકો જરૂર લાગશે કે હું મારા દીકરાને સરકારી કે હિન્દી મીડિયમ સ્કૂલમાં ભણાવું છું.